Diari Oficial de la Generalitat Valenciana


Sumari del DOGV 3155, del 05-01-1998 (1997/12760)

Informació pública del Programa d'Actuació Integrada de la Unitat d'Actuació A-3 del Pla Parcial de Platges d'Almardà.
----------------------------------------------------------------------------------------------------------------------

### Dades del document

Número de DOGV
:   3155

Data del DOGV
:   05-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1997/12120


Organisme emissor
:   Ajuntament de Sagunt

Tipus de document
:   Anunci

Informació pública del Programa d'Actuació Integrada de la Unitat d'Actuació A-3 del Pla Parcial de Platges d'Almardà. [97/M12828]
  
En data 24 de juny de 1997 es va adoptar la següent resolució d'Alcaldia:
  
Vist que el Ple de la corporació municipal, en sessió ordinària del dia 27 de maig de 1997, va adoptar els següents acords:
  
Primer
  
Desistir aquest Ajuntament de desenvolupar l'execució de les obres d'urbanització de la Unitat d'Actuació A-3 del Pla Parcial de Platges d'Almardà d'acord amb la legislació anterior, acollint-se, en conseqüència, al tràmit disposat per la Llei Reguladora de l'Activitat Urbanística de la Generalitat Valenciana.
  
Segon
  
Que es procedisca a sotmetre al tràmit d'informació pública i simultània competència entre iniciatives el Programa de la Unitat d'Actuació A-3 del Pla Parcial de Platges d'Almardà, comprensiu de la modificació del projecte de reparcel·lació i alternativa tècnica de programa que comprén el modificat del d'urbanització, de la documentació del qual formaran part les consideracions dels informes de l'Oficina Tècnica d'Obres i del Cicle Integral de l'Aigua.
  
Tercer
  
Tenint en compte que establir la possibilitat que les obres d'urbanització es facen efectives a través de terrenys comportaria un enfocament totalment distint de les previsions del projecte aprovat en un principi, i que es modifica en aquest programa, s'acorda establir l'obligació que les obres d'urbanització es facen efectives a través de quotes d'urbanització i no de terrenys.
  
Les raons que han aconsellat l'anterior desistiment municipal i acceptar a tràmit la proposta del programa presentada, es fonamenta en la necessitat que existia de modificar el projecte de reparcel·lació i, com a conseqüència, el d'urbanització, ja que no ha pogut procedir-se a la inscripció registral del projecte de reparcel·lació aprovat en detectar-se una errada en el traçat de la línia maritimoterrestre.
  
La solució de la modificació del projecte de reparcel·lació que s'adjunta al programa, s'entén que és adequada prenent com a base l'informe del tècnic de planejament de data 9 de gener de 1997. Quant al projecte d'urbanització ha sigut informat pels serveis tècnics de l'Ajuntament, als quals anteriorment es fa referència, havent de figurar aquestes particularitats, com a part integrant d'aquest, i a tindre en compte per al moment de la presentació de les pliques juridicoeconòmiques.
  
En conseqüència, i segons l'article 46.2 de l'esmentada llei, i en prossecució dels tràmits de l'expedient procedirà: sotmetre la proposta de programa a informació pública, per termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana (la dita documentació es troba dipositada en l'Ajuntament de Sagunt, Departament d'Urbanisme).
  
Qualsevol interessat podrà comparéixer en l'Ajuntament de Sagunt, i consultar la documentació que integra la proposta de programa, així com formular, si escau, al·legacions, o alternatives tècniques dins del termini indicat en el paràgraf anterior i en els termes que estableix el punt 4 de l'article 46 del dit text legal.
  
D'altra banda es fa saber que, durant el període de cinc dies, comptats a partir del venciment del termini anterior, podran presentar-se les proposicions juridicoeconòmiques de les distintes alternatives tècniques que optaran a l'adjudicació del programa, a no ser que durant els 10 primers dies d'informació pública alguna persona se comprometera a presentar una alternativa tècnica substancialment distinta a la inicial i prestara caució d'això en la quantia del 2% del cost del programa, percentatge que s'estableix per analogia amb l'article 36 de la Llei de Contractes de les Administracions Públiques. En aquest cas la pròrroga es farà constar en l'expedient i s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
D'altra banda, les propostes juridicoeconòmiques que es presenten per a optar a l'adjudicació hauran d'incorporar a la seua documentació la justificació d'haver constituït una garantia provisional per l'import del 2% del pressupost total del programa, aplicant aquest requisit per analogia a l'article 36 de la Llei de Contractes de les Administracions Públiques.
  
L'acte d'obertura de pliques tindrà lloc el dia següent hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
A la vista de tot l'anterior resolc:
  
Primer
  
Sotmetre al tràmit d'informació pública i simultània competència entre iniciatives el Programa de la Unitat d'Actuació A-3 del Pla Parcial de Platges d'Almardà, presentat pel senyor Manuel Luis Asensio Bonanad, en nom i representació de l'Agrupació d'Interés Urbanístic de la Unitat d'Actuació A-3 del Pla Parcial de Platges d'Almardà del Pla General d'Ordenació Urbana de Sagunt, que comprén la modificació del projecte de reparcel·lació i alternativa tècnica del programa que comprén modificació del d'urbanització, de la documentació del qual formaran part les consideracions dels informes de dates 5 de febrer de 1997 de l'Oficina Tècnica d'Obres i 24 d'abril de 1997 del Cicle de l'Aigua.
  
Segon
  
Que es practique la notificació de la present resolució als propietaris cadastrals i registrals dels terrenys afectats, en els termes i terminis anteriorment transcrits.
  
La qual cosa se sotmet a informació pública.